حوسێن کۆکەن

حوسێن سەلیم عوسمان ناسراو بە خاڵۆ حوسێن کۆکەن یان حسەینی کۆکەن یان حسێنی کۆکەن (٢٨ی ئەیلوولی ١٩٣٠، دڕۆڵە، نزیک شاری پاوە، پارێزگای کرماشان- ٢٦ی تەممووزی ٢٠١٦)http://rudaw.net/sorani/kurdistan/2607201610 کەسایەتی کوردە کە بە ھۆی ھەڵکۆڵینی کێوێک بە قاچێکەوە بۆ ماوەی نزیکەی ٢٠ ساڵ بە قوڵینگێکەوە ناسراوە و نازناوی فەرھادی دووەمی پێدراوە.

 ژیان 
250px|وێنۆک|قەبرێکی خالۆ حوسێن ھەڵکۆڵیوە ھەتا لەوێدا بنێژرێ

خالۆ حوسێن کۆکەن لە نزیک شاری پاوە لە پارێزگای کرماشان بە دنیا ھاتووە. بە ھۆی ئەوەی لە ڕاودا فیشەکی تاپڕ لە دەستی دەردەچێ و بەر قاچی دەکەوێ، قاچێکی دەبڕنەوە. لە شەڕی ئێران و عێراق (١٩٨٠ -١٩٨٨) کاتێک لە لایەن سوپای عێراق گوندەکەیان بۆردمان دەکرێ، ماڵەکەی دەسووتێ و ھاوسەرەکەی و سێ کوڕی گیان لە دەست دەدەن. خۆی دەڵێ:

 ھەڵکۆڵینی کێو 
دوای ئەمە ڕوو دەکاتە دەڤەری مەیگۆرێ و نزیکەی ٢٠ ساڵە بە قوڵینگێکەوە خەریکی داتاشینی بەشێک لە کێوی مێگەورەیە و تا ئێستا ١١ ژور و حەمامێکی لێ دروست کردووە، ھەر ژوورێکیش ١٣ تاقی گەورە و سێ پەنجەرەی ھەیە. لە یەکێک لە ژوورەکان، قەبرێکی تایبەتی ھەڵکۆڵیوە و تا لەوێش بنێژرێ.http://www.hamshahrionline.ir/details/270613 

 شوێنی گەشتیاری 
250px|وێنۆک|وێنەیێک لە خواری ئەشکەوتەکەی خاڵۆ حسەین
250px|وێنۆک|وێنەیێک لە ئەوەلین دەری ئەشکەوتەکە
ئێستا ئەو شوێنەی خاڵە حوسێن بۆتە شوێنێکی گەشتیاریی و خەڵکێکی زۆر لە ناوە و دەوەری کوردستانی ئێران سەردانی دەکەن. ئەویش بە چاندنی دارو درەخت ھێندەی دیکە شوێنەکەی ڕازاندۆتەوە. http://www.pavehpress.ir/شهرستان-پاوه-سرشار-از-جاذبه-های-گردشگر/ 

داھاتی گەشتیاریی شوێنەکەی خاڵە حوسێن لە سەر داوای خۆی تەرخانکراوە بۆ دروستکردنی مزگەوت کە تا ئێستا چوار مزگەوتی لە شارەکانی کوردستانی ئێران پێ دروست کراوە و مزگەوتی پێنجەم بەڕێوەیە.

 شیعرەکان بۆ حسەین 
تا ئەمڕۆ شێعر و ھونراوەکانی زۆر بە باڵای خاڵۆ حسەین ووتیاوەفەرھادی دووەمی کورد /خاڵۆ حسێنی کۆکەن (کردی) ، ماڵپەری قادری‌زادە. کە ئە یەکێک لەوانەیە:تۆ ئاشقی چی بویت؟ , پێشمارگەکان.

بەڵێ وتراوە زۆر جار بیستراوە - سەنگ تاشێک ھەیە فەرھادی ناوە

کاتێک زانیمان ئەو فەرھاد کێیە - ئەویش وەک مەجنوون عاشقی لەیلێ یە

لەبەر عەشقیەتی قوڵەنگ بە دەستە - چونکە کوژراوی دوو چاوی مەستە

فەرھاد بۆ شیرین بێستونی شکاند - خوێنی جگەری لە چاو دە تکاند

تۆ عاشقی چی بویت مامە حوسەین گیان؟ - رازێنەرەوەی شاخی کوردستان

ئەی پیری دلێر فیدای دەستت بم - باڵاگەردانی قوڵەنگ و ھەستت بم

زیدوت کردەوە مێژووی کوردستان - رۆستەم حەدی کوا بۆت بێتە مەیدان

شەرمەزاری تۆن ھەموو دلێران - خەریک وەسفی تۆن ھەموو شاعیران

بشکێت قەڵەمی سەرجەم شاعیران - گەر وەست نەکەن تا ئاخر زەمان

غەریب بە فیدای قوڵەنگ و دەستت - شاعیران سەرپاک بە فیدای ھەستت

محەممەد ئێناخی

 پەڕاوێز 

 پەیوەندی بە دەرەوە 
 پەڕگەیێک لەبارەی خاڵۆ حوسێن کۆکەن لە فەیسبووک
 کەمئەندامێکی کورد کێوێک کون دەکات لەلایەن ساڵح قادر لە رووداو

پۆل:لەدایکبووانی ١٩٣٠
پۆل:مردووانی ٢٠١٦
پۆل:کوردەکانی ڕۆژھەڵاتی کوردستان
پۆل:پارێزگای کرماشان
پۆل:ناسیۆنالیستە کوردەکان
پۆل:موسڵمانانی ئێرانی
پۆل:خەڵکی پاوە
پۆل:شوێنە گەشتیارییەکانی پارێزگای کرماشان